КОМИ РЕСПУБЛИКАЛÖН ОЛАНПАС

**«Гражданаöс гöля олысьясöн лыддян пöрадок йылысь, кыдзи налы сетны Коми Республикаын муниципальнöй оланiн фондысь олан жыръяс социальнöя медалан сёрнитчöмъяс кузя» Коми Республикаса Оланпаслöн 3 статьяö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося рака тöлысь 18 лунö

**1 статья.** Пыртны «Гражданаöс гöля олысьясöн лыддян пöрадок йылысь, кыдзи налы сетны Коми Республикаын муниципальнöй оланiн фондысь олан жыръяс социальнöя медалан сёрнитчöмъяс кузя» Коми Республикаса Оланпаслöн 3 статьяö(Коми Республикаса государственнöй власьт органъяслöн индöд-тшöктöмъяс, 2006, 7 №, 4492 ст.) татшöм вежсьöмъяс:

1) «Гражданин кö сетö» кывъяс вежны «1. Гражданин кö сетö» кывъясöн;

2) содтыны татшöм 2 юкöн:

«2. Гражданинлöн эм право мöдысь шыöдчыны меставывса асвеськöдлан органö, медым артавны семьялысь быд морт вылö шöр чöжöс либö öткöн олысь гражданинлысь чöжöс да эмбурлысь дон, муниципальнöй оланiн фондысь социальнöя медалан сёрнитчöмъяс серти олан жыр сетöм вылö семьясö гöля олысьöн лыддьöм могысь, сэк, кор бырöдасны тайö статьяса 1 юкöнын индöм подувсö, мый серти муниципальнöй оланiн фондысь социальнöя медалан сёрнитчöмъяс кузя олан жыр сетöм вылö семья либö öткöн олысь гражданин оз лыддьыссьы гöля олысьöн.».

**2 статья.** Тайö Оланпасыс вынсялö сійöс официальнöя йöзöдöмсянь дас лун бöрын.

Коми Республикаса Юралысь В.М. Гайзер

Сыктывкар

2010 вося рака тöлысь 29 лун

23-РЗ №

Исакова 1 160 пас